b'\n_START_ARTICLE_\nSankisa\n_START_PARAGRAPH_\nSankisa \xc3\xa9s una poblaci\xc3\xb3 del districte de Farrukhabad, a Uttar Pradesh, a 47 km de Farrukhabad (27\xc2\xb0\xc2\xa020\xe2\x80\xb2\xc2\xa0N, 79\xc2\xb0\xc2\xa016\xe2\x80\xb2\xc2\xa0E) que se suposa \xc3\xa9s el lloc on Buda, junt amb Brahma i Devraj Indra, van baixar del cel despr\xc3\xa9s de donar uns sermons a la seva mare. Al lloc hi ha un temple amb est\xc3\xa0tua de Buda i un dedicat a Bisari Devi a m\xc3\xa9s d\'un pilar d\'Asoka i un lingam de Xiva. Alexander Cuningham la identifica com la capital del pa\xc3\xads anomenat Sankasya per Fa Hian i Kapitha per Hiuen Tsiang. Les ru\xc3\xafnes a la poblaci\xc3\xb3 s\xc3\xb3n localment conegudes com "el Fort"; les del temple de Bisari Debi s\xc3\xb3n mig km al sud.'